Rokas Gedminas

Rokas Gedminas (g. 1993 m. balandžio 13 d. Šiauliai) – Lietuvos futbolininkas, žaidžiantis saugo arba puolėjo pozicijoje. A lygoje sužaidęs daugiau nei šimtą rungtynių.https://www.transfermarkt.com/rokas-gedminas/leistungsdaten/spieler/190490

 Karjera 
Karjeros pradžioje (2012 m.) žaidė „Šiaulių“ klube. 2013 m. liepos 7 d. pelnė du įvarčius prieš VMFD Žalgiris, tačiau tai neišgelbėjo šiauliečių nuo pralaimėjimo.http://lietuvosfutbolas.lt/rungtynes/siauliai-zalgiris-6513/ Keturis sezonus atstovavo šiauliečių klubui. Žaisdavo ir pagrindinėje komandoje, ir dublerių ekipoje.

Šiauliams pasitraukus iš A lygos ir išformavus ekipas, 2016 m. perėjo į Klaipėdos „Atlantą“. Du sezonus buvo atlantiečiu.

2018 m. perėjo į FK Trakai,https://www.lrytas.lt/sportas/futbolas/2018/02/03/news/su-trakais-sutarti-pasirase-puolejas-r-gedminas-4512083 tačiau nepavyko įsitvirtinti pagrindinėje sudėtyje. Dažniausiai pasirodydavo po keitimo. Pelnė vieną įvartį A lygoje į buvusios komandos (FK Atlantas) vartus.http://lietuvosfutbolas.lt/rungtynes/fk-atlantas-trakai-1755641/ Žaidė Europos lygos rungtynėse. Nesibaigus sezonui paliko trakiškių klubą.

2019 m. atstovavo Pakruojo klube, kuris dalyvavo Pirmoje lygoje. Sužaidė devyniolika rungtynių ir pasižymėjo trimis įvarčiais.

2020 m. pranešta, kad Rokas grįžta į Šiaulius. Atstovavo FA Šiauliai, kurie žaidė Pirmoje lygoje.

 Rinktinės 
 U–17 rinktinė 
Atstovavo Lietuvos U–17 rinktinę. 2009 m. spalio 6 d. žaidė rungtynėse prieš Rumuniją.http://lietuvosfutbolas.lt/rungtynes/rumunija-lietuva-572514/ O spalio 21 d. pelnė įvartį ir padėjo lietuviams nugalėti varžovus iš Farerų salų.http://lietuvosfutbolas.lt/rungtynes/fareru-salos-lietuva-572554/
 U–21 rinktinė 
Atstovavo U–21 rinktinę. 2013 m. rugpjūčio 8 d. žaidė rungtynėse prieš San Mariną.http://lietuvosfutbolas.lt/rungtynes/san-marinas-lietuva-497502/
2014 m. sausio 18 d. prieš latvius sužaidė visas rungtynes.http://lietuvosfutbolas.lt/rungtynes/lietuva-latvija-1454850/ 
2014 m. vasario 2 d. dar kartą kovojo su latviais.http://lietuvosfutbolas.lt/rungtynes/lietuva-latvija-1455068/

 Išnašos 

 Nuorodos 
 lietuvosfutbolas.lt
 transfermarkt.com

Kategorija:Lietuvos futbolininkai